Omnia que temporaliter fiunt temporaliter transeunt, idcirco nequaquam duximus incongruum ut que a morsu oblivionis illesa servare volumus litterarum apicibus annotemus. Notum sit ergo tam presentibus quam futuris quod ego Herveus Gionensis dominus ad remedium anime mee do in perpetuum monachis Sancti-Benedicti totum pedagium quod accipere solebam de vino et annona et universis aliis rebus suis per terram seu aquam, ad usum eorum deferendis. Preter hec concedo eis pedagium de lignis et lapidibus undecunque transferendis vel deferendis ad usum ecclesie et omnium domorum suarum pertinentibus, per terram seu aquam. Pro hac itaque donacione ceperunt me monachi in . . . . . . et vigiliis et orationibus eorum. Et inde concesserunt se facturos anniversarium patris mei Gaufridi de Dongione quod est in sexto calendas februarii. Hoc concessit Guillelmus primogenitus meus, et Philippus et alii heredes mei. Hujus rei testes sunt ex parte mea Goffredus de Dongione, Hugo pater ejus, Ferricus Faldibriensis de Altrico. Robertus de Aseio, Andreas Gubertus, Stephanus de Boniaco, Nicholaus Baudris, Hugo de Altrico, Andreas Chal. Andreas Goaud, Stephanus Pullardus. Factum est hoc regnante Philippo rege francorum; Anno ab incarnatione domini millesimo octogesimo septimo.